ויצאנו לדרך. עשיתי כמה סיבובים וכמה פניות ובסוף התחברתי לכביש הזה שמחבר את הדר - נווה שאנן - אחוזה. (אני בטוח שיש לו איזה שהוא שם  פשוט אף פעם לא טרחתי לבדוק). הכביש היה כמעט ריק, חוץ מאיזה אוטו שנסע אחרינו. התחיל לשעמם לי והדלקתי את הטייפ. "... את תבערי בשבילי ואני אבער בשבילך", שר הזמר שבקסטה. אם הוא מתכוון למה שאני חושב שהוא מתכוון, זאת עסקה שהייתי מוכן לעשות עם החמודה הזאת ברצון. אבל היא לא נתנה לי אפילו את ההזדמנות. אחרי שהיא קיבלה ממני את מה שהיא רצתה, היא פשוט התעלמה ממני באלגנטיות. אמור להיות הסכם שבשתיקה בין נהג וטרמפיסט. משהו כמו "אני אתן לך טרמפ ואתה בתמורה תדבר איתי ותעזור לי להעביר את הנסיעה",  היא לכל הנראה, הייתה יותר בקטע של "אתה לקחת אותי טרמפ כי אני בחורה ויפה ועכשיו תתקע עם זה".  היא לא הסתכלה בכיוון שלי אפילו, שלא לדבר על לדבר איתי. היא פשוט בהתה בכביש שהיה עדיין ריק למדי, חוץ מאותו אוטו שנסע אחרינו. שהיה כמו ה"רובר" ההוא שעקפתי בחניה. "פה שמאלה" היא אמרה כשהגענו לצומת של תחנת-דלק "מצה". אם הייתי נוסע ישר הביתה שלי, הייתי ממשיך ישר, אבל אם כבר הסתבכתי בזה, אז עד